ᱡᱟᱹᱛᱤᱭᱟᱹᱨᱤ ᱠᱮᱰᱮᱴ ᱠᱳᱨ (ᱥᱤᱧᱚᱛ)

ᱡᱟᱹᱛᱤᱭᱟᱹᱨᱤ ᱠᱮᱰᱮᱴ ᱠᱳᱨ(English: National Cadet Corps-NCC)ᱱᱟᱣ ᱫᱤᱞᱞᱤ ᱨᱮ ᱱᱚᱣᱟ ᱨᱮᱱᱟᱜ ᱢᱩᱲᱩᱛ ᱟᱹᱢᱟᱹᱞᱤ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱸᱥᱛᱷᱟ ᱥᱠᱩᱞ ᱟᱨ ᱠᱚᱞᱮᱡ ᱨᱤᱱ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱵᱮᱨᱮᱫ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱠᱮᱰᱮᱴ ᱠᱳᱨ ᱥᱤᱧᱚᱛ ᱨᱮ ᱢᱮᱱᱟᱜ ᱛᱟᱲᱟᱢ ᱯᱷᱟᱹᱫ ,ᱫᱟᱜ ᱯᱷᱟᱹᱫ ᱟᱨ ᱥᱮᱨᱢᱟ ᱯᱷᱟᱹᱫ ᱨᱮᱭᱟᱜ ᱥᱟᱹᱦᱤᱡᱩᱦᱤ ᱛᱮ ᱫᱤᱥᱚᱢ ᱨᱤᱱ ᱱᱟᱹᱜᱟᱹᱨᱤᱭᱟᱹ ᱠᱚᱣᱟᱜ ᱢᱚᱱᱮᱨᱮ ᱫᱤᱥᱚᱢ ᱫᱩᱞᱟᱹᱲ ᱟᱨ ᱡᱤᱭᱚᱱ ᱥᱩᱥᱟᱹᱨ ᱥᱟᱥᱮᱛ ᱞᱟᱹᱜᱤᱫ ᱥᱟᱡᱟᱣ  ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱢᱤᱫ ᱢᱤᱫ ᱪᱟᱝᱜᱟ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱟᱥᱲᱟ,ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱮᱱᱟᱜᱼᱟ ᱾ ᱠᱮᱰᱮᱴ ᱠᱚ ᱱᱚᱰᱮ ᱦᱩᱰᱤᱧ ᱦᱟᱹᱛᱤᱭᱟᱹᱨ ᱟᱨ ᱯᱮᱨᱮᱰ ᱨᱮᱱᱟᱜ ᱵᱩᱱᱤᱭᱟᱹᱫ ᱠᱟᱛᱷᱟ ᱠᱚ ᱥᱮᱪᱮᱫ ᱟᱠᱚᱣᱟ ᱾ᱱᱚᱣᱟ ᱨᱤᱱ ᱟᱢᱟᱹᱞᱤᱭᱟᱹ ᱠᱚ ᱫᱤᱥᱚᱢ ᱨᱮᱱᱟᱜ ᱯᱷᱟᱹᱫᱤᱞ ᱠᱟᱹᱢᱤ ᱨᱮᱱᱟᱜ ᱟᱺᱜᱤᱵᱷᱟᱨ ᱫᱚ ᱵᱟᱹᱱᱩᱜ ᱟᱱᱤᱡ , ᱤᱠᱷᱟᱹᱱ ᱱᱚᱣᱟ ᱨᱮ ᱦᱟᱥᱚᱞ ᱟᱠᱟᱫ ᱠᱟᱹᱢᱤ ᱧᱮᱞ ᱛᱮ ᱯᱷᱟᱹᱫ ᱵᱟᱦᱟᱞ ᱵᱟᱪᱷᱱᱟᱣ ᱨᱮ ᱮᱴᱟᱜ ᱠᱷᱚᱱ ᱱᱟᱥᱮᱱᱟᱜ ᱞᱟᱦᱟ ᱨᱮᱢ ᱛᱟᱦᱮᱱᱟ ᱾
ᱱᱟᱜᱟᱢ
ᱮᱱ ᱥᱤ ᱥᱤ ᱫᱚ  ᱡᱷᱚᱛᱚ ᱠᱷᱚᱱ ᱥᱮᱬᱟ ᱡᱩᱣᱟᱹᱱ ᱜᱟᱶᱛᱟ ᱠᱟᱱᱟ . ᱱᱚᱣᱟ ᱨᱮᱱᱟᱜ ᱡᱚᱥ ᱫᱚ 'ᱡᱩᱢᱤᱫ ᱟᱨ ᱥᱩᱥᱟᱹᱨ' ᱠᱟᱱᱟ ᱾

᱑᱙᱔᱘ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱮᱰᱮᱴ ᱠᱳᱨ ᱚᱫᱷᱤᱱᱤᱭᱚᱢ  ᱦᱚᱛᱮᱛᱮ ᱵᱮᱨᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱵᱩᱱᱤᱭᱟᱹᱫ ᱫᱚ ᱑᱙᱑᱗ ᱨᱮᱱᱟᱜ ᱥᱤᱧᱚᱛ ᱰᱤᱯᱷᱮᱱᱥ ᱟᱠᱴ ᱛᱩᱞᱩᱡ ᱵᱮᱨᱮᱫ ᱞᱮᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱳᱨ(‘University Corps’)  ᱯᱟᱸᱡᱟ ᱧᱟᱢᱚᱜᱼᱟ ᱥᱤᱧᱚᱛ ᱨᱮ ᱯᱷᱟᱹᱫ ᱠᱚᱣᱟᱜ ᱢᱟᱦᱨᱚᱜ ᱵᱷᱚᱨᱡᱚᱱ ᱞᱟᱹᱜᱤᱫ ᱱᱚᱣᱟ ᱟᱹᱟᱱᱟᱹᱨᱤ ᱯᱟᱥ ᱞᱮᱱᱟ ᱾ ᱑᱙᱒᱐ ᱥᱟᱞ ᱨᱮ ᱡᱚᱠᱷᱚᱱ ᱤᱱᱰᱤᱭᱟᱱ ᱴᱮᱨᱤᱴᱳᱨᱤᱭᱟᱞ ᱟᱠᱴ ᱯᱟᱥ ᱮᱱᱟ ᱩᱱᱡᱚᱦᱚᱜ ᱭᱩᱱᱤᱵᱷᱚᱨᱥᱤᱴᱤ ᱠᱳᱨᱯᱥ ᱵᱚᱫᱚᱞ ᱠᱟᱛᱮᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱤᱛᱩᱱ ᱠᱳᱨ (University Training Corps (UTC)) ᱫᱚᱦᱚ ᱟᱹᱨᱩ ᱮᱱᱟ ᱾ᱱᱚᱣᱟ ᱨᱮᱱᱟᱜ ᱡᱚᱥ ᱫᱚ ᱡᱩᱣᱟᱱ ᱠᱚ ᱱᱚᱣᱟ ᱞᱟᱹᱜᱤᱫ ᱪᱮᱸᱜᱷᱟ ᱟᱨ ᱢᱟᱱ ᱨᱟᱠᱟᱵ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱤᱱ ᱟᱢᱟᱹᱞᱤ ᱟᱨ ᱠᱮᱰᱮᱴ ᱟᱨᱢᱤ ᱞᱮᱠᱟᱠᱚ ᱦᱚᱨᱚᱜ ᱠᱚᱜᱼᱟ ᱾ᱟᱨᱢᱤ ᱫᱚᱲ ᱼᱟ ᱥᱤᱧᱚᱛ ᱨᱮᱱᱟᱜ ᱨᱩᱯ ᱮᱢ ᱨᱮᱱᱟᱜ ᱢᱤᱫ ᱦᱚᱨ ᱰᱟᱦᱟᱨ ᱠᱟᱱ ᱛᱟᱦᱮᱸᱫ ᱾ᱚᱱᱟ ᱛᱟᱭᱚᱢ ᱱᱚᱣᱟ ᱨᱮᱱᱟᱜ ᱧᱩᱛᱩᱢ  ᱵᱨᱤᱴᱤᱥ ᱥᱚᱨᱠᱟᱨ ᱑᱙᱔᱒ ᱨᱮ ᱵᱚᱫᱚᱞ ᱠᱟᱛᱮᱫ ᱭᱩᱵᱱᱤᱵᱷᱳᱨᱥᱤᱴᱤ ᱳᱯᱦᱤᱥᱚᱨ ᱴᱨᱮᱱᱤᱸ ᱠᱳᱨᱯᱥ( University Officers Training Corps)ᱮᱱᱟ ᱾
 ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱡᱚᱦᱚᱜ UOTC ᱴᱷᱮᱫ ᱡᱟᱦᱟᱸ ᱞᱮᱠᱟ ᱟᱸᱥ ᱛᱟᱦᱮᱸ ᱠᱟᱱᱟ ᱚᱱᱟ ᱟᱸᱥ ᱵᱟᱭ ᱯᱩᱨᱩᱱ ᱫᱟᱲᱮ ᱞᱮᱫᱼᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱨᱮᱱᱟᱜ ᱟᱹᱨᱩ ᱯᱷᱮᱨᱟᱣ ᱞᱟᱹᱜᱤᱫ ᱨᱤᱠᱟᱹ ᱭᱮᱱᱟ ᱾ ᱮᱦ ᱮᱱ ᱠᱩᱱᱡᱨᱩ ᱜᱚᱢᱠᱮ ᱭᱟ ᱟᱹᱜᱩᱣᱟᱹᱱ ᱛᱮ ᱢᱤᱫ ᱠᱚᱢᱤᱴ ᱵᱮᱨᱮᱫ ᱮᱱᱟ ᱡᱟᱦᱟᱸ ᱨᱮ ᱱᱚᱣᱟ ᱴᱷᱟᱹᱣᱠᱟ ᱮᱱᱟ ᱪᱤ ᱟᱥᱲᱟ ᱠᱷᱚᱱ ᱮᱛᱚᱦᱚᱵ ᱠᱟᱛᱮᱫ ᱵᱤᱨᱫᱟᱹᱜᱟᱲ ᱫᱷᱟᱹᱵᱤᱡ ᱱᱟᱯᱟᱭ ᱟᱨ ᱥᱚᱨᱮᱥ ᱤᱛᱩᱱᱚᱜ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱢᱤᱫ ᱜᱟᱶᱛᱟ ᱵᱮᱨᱮᱫ ᱦᱩᱭᱩᱜᱼᱟ ᱾ ᱚᱱᱟ ᱠᱷᱟᱹᱛᱤᱨ ᱜᱚᱵᱷᱳᱨᱱᱚᱨ ᱡᱮᱱᱮᱨᱟᱞ ᱱᱮᱥᱱᱟᱞ ᱠᱮᱰᱮᱴ ᱠᱳᱨᱯᱥ ᱟᱠᱴ ᱨᱮ ᱥᱩᱦᱤ ᱠᱮᱫᱼᱟ ᱟᱨ ᱑᱕ ᱡᱩᱞᱟᱭ ᱑᱙᱔᱘ ᱨᱮ ᱱᱮᱥᱱᱟᱞ ᱠᱮᱰᱮᱴ ᱠᱳᱨᱯᱥ ᱵᱮᱨᱮᱫ ᱮᱱᱟ ᱾alt=|thumb|ᱟᱹᱯᱱᱟᱹᱛ ᱢᱟᱦᱟᱸ ᱯᱮᱨᱮᱰ ᱥᱟᱯᱲᱟᱣ ᱨᱮ ᱮᱱ ᱥᱤ ᱥᱤᱠᱩᱲᱤ ᱪᱟᱸᱜᱟ
᱑᱙᱔᱘ ᱥᱟᱞ ᱨᱮ ᱟᱥᱲᱟ ᱟᱨ ᱵᱤᱨᱫᱟᱹᱜᱟᱲ ᱨᱤᱱ ᱠᱩᱲᱤ ᱠᱚ ᱞᱟᱹᱜᱤᱫ ᱜᱟᱞᱥ ᱰᱤᱵᱷᱤᱡᱚᱱ ᱞᱮᱠᱟᱛᱮ ᱟᱨ ᱢᱤᱫ ᱪᱟᱸᱜᱟ ᱵᱮᱨᱮᱫ ᱮᱱᱟ ᱾ ᱱᱚᱣᱟ ᱮᱱ ᱥᱤ ᱥᱤ ᱨᱮ ᱑᱙᱕᱐ ᱥᱟᱞ ᱨᱮ ᱮᱭᱟᱨ ᱟᱨ ᱑᱙᱕᱒  ᱥᱟᱞ ᱨᱮ ᱱᱟᱵᱷᱟᱞ ᱦᱚᱸ ᱥᱮᱞᱮᱫ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱱᱚᱣᱟ ᱦᱚᱸ ᱧᱮᱞ ᱢᱮ
[]
Community Cadet Forces
Air Training Corps
Army Cadet Force
Sea Cadet Corps
Volunteer Cadet Corps
National Cadet Corps (Ghana)
National Cadet Corps (Sri Lanka
National Service Scheme
ᱵᱟᱦᱨᱮ ᱡᱚᱱᱚᱲ
https://www.joinncc.online/ 

NCC OTA Kamptee 
NCC KAR & GOA DIRECTORATE 
Maharashtra Directorate 
Delhi Directorate 
Punjab Directorate
Andhra Pradesh Directorate 
Kerala Directorate 
Jammu & Kashmir Directorate
Gujarat Directorate 
Odisha Directorate

MP & CG Directorate
ᱛᱷᱚᱠ:ᱯᱷᱟᱹᱫ